
ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Άσκηση υποψηφίων δικηγόρων στο Δήμο Αλε¬ 
ξανδρούπολης. 

2 

Έγκριση κυκλοφοριακών ρυθμίσεων σύμφωνα 
με την υπ'αριθ. 95/2017 απόφαση του Δημοτικού 
Συμβουλίου του Δήμου Αγίου Δημητρίου. 

3 

Έγκρισης κυκλοφοριακών ρυθμίσεων σύμφωνα 
με την υπ'αριθ. 96/2017 απόφαση του Δημοτικού 
Συμβουλίου του Δήμου Αγίου Δημητρίου. 

4 

Καθορισμός ωραρίων διέλευσης τροχοφόρων 
από το Στενό της Απολλωνίας, το Στενό του Αρ- 
τεμώνα, τις Καμάρες και τη διέλευση οχημάτων 
από το πάρκινγκ του Αντωνίου Μάρκου έως την 
εκκλησία των Ταξιαρχών στο Βαθύ, για τις ανά¬ 
γκες τροφοδοσίας των καταστημάτων. 

5 

Καθιέρωση υπερωριακής εργασίας κατά τις απο¬ 
γευματινές ώρες, τις Κυριακές και εξαιρέσιμες ημέ¬ 
ρες ή τις νυχτερινές ώρες μόνιμων υπαλλήλων και 
υπαλλήλων αορίστου χρόνου του Ν.Π. «Κέντρο 
Κοινωνικής Προστασίας, Αλληλεγγύης, Αθλητι¬ 
σμού, Παιδείας και Προσχολικής Αγωγής Δήμου 
Βέροιας», για το Β' εξάμηνο του έτους 2017. 

6 

Καθορισμός υπερωριακής απασχόλησης για την 
τήρηση και σύνταξη των πρακτικών του Διοικητι¬ 
κού Συμβουλίου του Νομικού Προσώπου Κέντρο 
Κοινωνικής Προστασίας, Αλληλεγγύης, Αθλητι¬ 
σμού, Παιδείας και Προσχολικής Αγωγής Δήμου 
Βέροιας για το Β' εξάμηνο 2017. 


ΑΠΟΦΑΣΕΙΣ 

Αριθμ. 52211 _ (1) 

Άσκηση υποψηφίων δικηγόρων στο Δήμο Αλε¬ 
ξανδρούπολης. 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ 
ΔΙΚΑΙΩΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 13 παρ. 3 του ν. 4194/2013 «Κώδικας 
Δικηγόρων» (Α' 208). 


β)Του άρθρου 90του Κώδικα Νομοθεσίαςγιατην Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ/τος 63/2005 (Α' 98). 

γ) Του άρθρου 86 του ν. 3463/2006 «Κώδικας Δήμων 
και Κοινοτήτων» (Α' 114). 

δ) Του άρθρου 58 του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (Α' 87). 

2. Τα π.δ/τα με αριθμ: α) 80/2016 «Ανάληψη υποχρε¬ 
ώσεων από τους διατάκτες» (Α' 145) και β) 125/2016 
«Διορισμός Υπουργών, Αναπληρωτών Υπουργών και 
Υφυπουργών» (Α' 210). 

3. Τη με αριθμ. Υ29/8.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

4. Τον Οργανισμό Εσωτερικής Υπηρεσίας του Δήμου 
Αλεξανδρούπολης (ΦΕΚ 2280/Β72011), όπως τροποποι¬ 
ήθηκε και ισχύει (ΦΕΚ 2927/Β731.12.2015), καθώς και τις 
ανάγκες της Νομικής Υπηρεσίας του Δήμου. 

5. Τη με αριθμ. 70/2017 απόφαση (ΑΔΑ: 7ΓΩΜΩΨΟ- 
ΒΑΕ) του Δημοτικού Συμβουλίου Αλεξανδρούπολης, με 
την οποία εγκρίθηκε η άσκηση δύο (2) υποψήφιων δι¬ 
κηγόρων στη Νομική Υπηρεσία του Δήμου, για το έτος 
2017 και για κάθε έτος εφεξής, 

6. Τη μεαριθ. πρωτ. 8871/1.3.2017 βεβαίωση της Οικο¬ 
νομικής Υπηρεσίας του Δήμου, σύμφωνα με την οποία 
υπάρχουν εξασφαλισμένες πιστώσεις για την άσκηση 
δύο υποψήφιων δικηγόρων στον Δήμο Αλεξανδρού¬ 
πολης και, 

7. Το γεγονός ότι με την απόφαση αυτή προκαλείται 
δαπάνη ύψους έξι χιλιάδων (6.000) ευρώ, που καλύπτεται 
από τις εγγεγραμμένες πιστώσεις στον προϋπολογισμό 
του Δήμου Αλεξανδρούπολης οικονομικού έτους 2017 
(Κ.Α.10.6041.004 «Αποζημίωση Άσκησης Υποψήφιων Δι¬ 
κηγόρων»). Για καθένα από τα επόμενα έτη, η εν λόγω 
δαπάνη ανέρχεται στο ποσό των δεκατεσσάρων χιλιά¬ 
δων τετρακοσίων (14.400) ευρώ και θα καλύπτεται από 
πιστώσεις που θα εγγράφονται στον προϋπολογισμό 
του Δήμου οικείου οικονομικού έτους, αποφασίζουμε: 

Α. Ορίζουμε: 

α) Τον αριθμό των υποψήφιων ασκούμενων δικηγό¬ 
ρων που θα πραγματοποιήσουν την άσκησή τους στη 
Νομική Υπηρεσία του Δήμου Αλεξανδρούπολης σε δύο 
(2) άτομα. 

β) Το χρονικό διάστημα άσκησής τους σε έξι (6) μή¬ 
νες, με δυνατότητα παράτασης για επιπλέον διάστημα 
έξι μηνών, μετά από σχετική αίτηση του υποψηφίου και 
αποδοχή αυτής από τον Υπουργό Δικαιοσύνης, Δ.Α.Δ., 
σύμφωνα με τα οριζόμενα στην παράγραφο 5 του άρ¬ 
θρου 13 του ν. 4194/2013. Τα εξάμηνα θα αρχίζουν την 
1 η Φεβρουάριου και 1 η Αυγούστου κάθε έτους. 

γ) Τη μηνιαία αποζημίωσή τους στο ποσό των εξακο- 
σίων (600) ευρώ, το οποίο υπόκειται σε παρακράτηση 
φόρου εισοδήματος και θα καταβάλλεται στο τέλος κάθε 
ημερολογιακού μήνα. 

Β. Καθορίζουμε τη σχετική διαδικασία ως εξής: 

Οι αιτήσεις των υποψηφίων θα υποβάλλονται στο 
πρωτόκολλο του Δήμου εντός δέκα (10) ημερών από 
την επόμενη της ανάρτησης της ανακοίνωσης της σχε¬ 
τικής πρόσκλησης στην ιστοσελίδα του Δήμου Αλεξαν¬ 
δρούπολης. Στις αιτήσεις οι ενδιαφερόμενοι δηλώνουν: 
α) στοιχεία δελτίου αστυνομικής ταυτότητας, β) αριθμό 
μητρώου ασκούμενου και γ) στοιχεία επικοινωνίας (τα¬ 
χυδρομική διεύθυνση, σταθερό και κινητό τηλέφωνο, 
ηλεκτρονική διεύθυνση). Σε περίπτωση που οι αιτήσεις 
των υποψηφίων οι οποίοι συγκεντρώνουν τα αντίστοιχα 
δικαιολογητικά και πληρούν τις τεθείσες προϋποθέσεις 
υπερβαίνουν τον αριθμό των διαθέσιμων θέσεων, η επι¬ 
λογή μεταξύ αυτών θα γίνεται με δημόσια κλήρωση, η 
οποία θα διενεργείται στο Δήμο Αλεξανδρούπολης με 
την παρουσία των ενδιαφερομένων. Τα ονόματα όλων 
των επιλεγέντων θα αναρτώνται στην ιστοσελίδα του 
Δήμου. 

Γ. Ορίζουμε το ωράριο ημερήσιας απασχόλησης των 
ασκούμενων δικηγόρων σε οκτώ (8) ώρες. Υπεύθυνος 
τήρησης και ελέγχου του παρουσιολογίου και άσκησης 
των απασχολούμενων υποψήφιων δικηγόρων είναι ο 
Προϊστάμενος της Νομικής Υπηρεσίας του Δήμου. Η 
αμοιβή των ασκούμενων θα καταβάλλεται με βάση το 
παρουσιολόγιο, με ένταλμα από την αρμόδια Διεύθυνση 
Οικονομικών του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2017 

Οι Υπουργοί 

Δικαιοσύνης, Διαφάνειας και Αναπληρωτής Υπουργός 
Ανθρωπίνων Δικαιωμάτων Οικονομικών 

ΣΤΑΥΡΟΣ ΚΟΝΤΟΝΗΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 49307/500 (2) 

Έγκριση κυκλοφοριακών ρυθμίσεων σύμφωνα 
με την υπ' αριθ. 95/2017 απόφαση του Δημοτι¬ 
κού Συμβουλίου του Δήμου Αγίου Δημητρίου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 
Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 


2. Τις διατάξεις του ν. 2503/1997 (ΦΕΚ 107/Α7 
30.05.1997) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για τηνΤοπική Αυτοδιοίκηση 
και άλλες διατάξεις». 

3. Το ν. 3852/2010 (ΦΕΚ 87/Α707.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

4. Τις διατάξεις των άρθρων 28 και 28Α του ν. 4325/2015 
(ΦΕΚ 47/Α711.05.2015) «Εκδημοκρατισμός της Διοίκη¬ 
σης - Καταπολέμηση Γραφειοκρατίας και Ηλεκτρονική 
Διακυβέρνηση. Αποκατάσταση αδικιών και άλλες διατά¬ 
ξεις» όπως συμπληρώθηκε με τις διατάξεις του άρθρου 
24 του ν. 4368/2016 (ΦΕΚ 21/Α721.02.2016) «Μέτρα 
για την επιτάχυνση του κυβερνητικού έργου και άλλες 
διατάξεις». 

5. Το άρθρο 52 του ν. 2696/1999 (ΦΕΚ57/Α723.03.1999), 
που αφορά στην κύρωση του Κώδικα Οδικής Κυκλοφορί¬ 
ας (ΚΟΚ), όπως αντικαταστάθηκε με το άρθρο 48 παρ. 9 
του ν. 4313/2014 (ΦΕΚ 261/Α717.12.2014). 

6. Το άρθρο 109 του ν. 2696/1999 (ΦΕΚ 57/Α7 
23.03.1999) περί δημοσίευσης αποφάσεων που εκδί- 
δονται κατ' εξουσιοδότηση των διατάξεων του Κώδικα 
Οδικής Κυκλοφορίας στην Εφημερίδα της Κυβερνήσεως. 

7. Το άρθρο 90 του π.δ. 63/2005 (ΦΕΚ 98/Α722.04.2005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

8. Το π.δ. 135/2010 (ΦΕΚ 228/Α727.12.2010) «Οργανι¬ 
σμός της Αποκεντρωμένης Διοίκησης Αττικής». 

9. Την υπ' αριθ. 15869/15.05.2017 απόφαση του 
Υπουργού Εσωτερικών (ΦΕΚ250/Υ.Ο.Δ.Δ./26.05.2017) με 
την οποία ο Σπυρίδων Κοκκινάκης διορίστηκε στη θέση 
του Συντονιστή της Αποκεντρωμένης Διοίκησης Αττικής. 

10. Την υπ'αριθ. πρωτ. οικ. 47601/17682/08.06.2017 
(ΦΕΚ 2056/Β714.06.2017, ΑΔΑ: ΩΒΝΔΟΡ1 Κ-Θ4Ν) από¬ 
φαση του Συντονιστή Αποκεντρωμένης Διοίκησης Αττι¬ 
κής περί μεταβίβασης δικαιώματος υπογραφής. 

11 .Το υπ'αριθ. 15109/13.05.2013 έγγραφο της Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

12. Τις υπ'αριθ. 1115/2012,49/2012 και 819/2013 απο¬ 
φάσεις του Συμβουλίου της Επικράτειας. 

13. Την υπ'αριθ. πρωτ. οικ. 47870/39280/10.09.2013 
(ΑΔΑ: ΒΛ9ΛΟΡ1Κ-ΔΞΩ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας 
και λήψης αποφάσεων αναφορικά με τα μέτρα του άρ¬ 
θρου 52Α του ν. 2696/1999» όπως τροποποιήθηκε με 
την υπ'αριθμ.πρωτ. οικ. 22769/12259/19.03.2015 (ΑΔΑ: 
7ΞΦΔΟΡ1Κ-ΙΡΚ) απόφαση του Γ.Γ.Α.Δ.Α. 

14. Το υπ' αριθ. πρωτ. 48823/39998/18.09.2013 έγγρα¬ 
φο του Γ.Γ. Αποκεντρωμένης Διοίκησης Αττικής με θέμα: 
«Διευκρινίσεις - Οδηγίες περί Εγκρίσεων Κυκλοφοριακών 
Ρυθμίσεων οδικών δικτύων στους ΟΤΑ και στους χερσαί¬ 
ους χώρους λιμένων». 








Τεύχος Β' 2502/20.07.2017 

15. Το υπ'αριθ. πρωτ. 26286/9743/05.04.2017 έγγραφο 
της Δ/νσης Διοίκησης της Αποκεντρωμένης Διοίκησης 
Αττικής με το οποίο μας διαβιβάστηκε η νομοτύπωςλη- 
φθείσα, όπως αναφέρει η παραπάνω αρμόδια Υπηρεσία, 
υπ' αριθ. 95/2017 απόφαση του Δ.Σ. του Δήμου Αγίου 
Δημητρίου, που αφορά σε κυκλοφοριακές ρυθμίσεις, 
με τα συνημμένα της. 

16. Την Τεχνική Έκθεση του Νικολάίδη Ιωάννη, Διπλ. 
Αγρ. Τοπογράφου Μηχανικού, με τίτλο «ΟΔΟΙ ΑΣΥΡ¬ 
ΜΑΤΟΥ - ΕΘΝΟΜΑΡΤΥΡΩΝ. ΚΥΚΛΟΦΟΡΙΑΚΗ ΡΥΘΜΙ¬ 
ΣΗ - ΣΗΜΑΝΣΗ» βάσει της οποίας λήφθηκε η υπ' αριθ. 
27/2017 απόφαση της Επιτροπής Ποιότητας Ζωής 
(ΕΠΟΙΖΩ) για τις υπόψη κυκλοφοριακές ρυθμίσεις. 

17. Την υπ'αριθ. 27/2017 απόφαση της ΕΠΟΙΖΩ με την 
οποία εγκρίνονται ομόφωνα οι υπόψη κυκλοφοριακές 
ρυθμίσεις. 

18. Την υπ' αριθ. 95/2017 απόφαση του Δημοτικού 
Συμβουλίου του Δήμου Αγίου Δημητρίου με την οποία 
εγκρίνονται κατά πλειοψηφία οι υπόψη κυκλοφοριακές 
ρυθμίσεις. 

19. Το γεγονός ότι από την παρούσα απόφαση κυ- 
κλοφοριακών ρυθμίσεων προκαλείται δαπάνη 706,80€ 
(συμπεριλαμβανομένου του ΦΠΑ 24%) εις βάρος του 
προϋπολογισμού του έτους 2017 του Δήμου Αγίου 
Δημητρίου με Κ.Α. 30.7135.03 (πίστωση 70.000,00 €) ο 
οποίος εγκρίθηκε με την υπ' αριθ. 515/2016 απόφαση 
του Δ.Σ. του Δήμου. 

και επειδή: 

Οι προτεινόμενες κυκλοφοριακές ρυθμίσεις συμβάλ¬ 
λουν στη βελτίωση των κυκλοφοριακών συνθηκών της 
περιοχής και ένα μέρος αυτών αποτελεί προϋπόθεση 
για να προχωρήσει η διαδικασία έγκρισης της λειτουρ¬ 
γίας της Γραμμής 1: «Στ. Αγ. Δημήτριος-Ασύρματος»της 
Δημοτικής Συγκοινωνίας του Δήμου Αγίου Δημητρίου, 
αποφασίζουμε: 

- Τη μονοδρόμηση της οδού Ασυρμάτου στο τμήμα 
της μεταξύ της οδού Αμφίσσης και της οδού Βεργίνας με 
κατεύθυνση κυκλοφορίας από την οδό Αμφίσσης προς 
την οδό Βεργίνας με προτεραιότητα αυτής έναντι των 
καθέτων σε αυτήν οδών, 

- Τη μονοδρόμηση της οδού Εθνομαρτύρων στο τμή¬ 
μα της μεταξύ της οδού Κωστή Παλαμά και της οδού Αγ. 
Θεοδώρων με κατεύθυνση κυκλοφορίας από την οδό 
Κωστή Παλαμά προς την οδό Αγ. Θεοδώρων με προ¬ 
τεραιότητα αυτής έναντι των καθέτων σε αυτήν οδών 
εκτός από την οδό Αγ. Θεοδώρων η οποία εξακολουθεί 
να έχει προτεραιότητα έναντι της οδού Εθνομαρτύρων. 

Η εν λόγω έγκριση χορηγείται με τις εξής προϋποθέ¬ 
σεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα πουλαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 


στο οδόστρωμα, εκτός αν κατά το χρόνο ισχύος των μέ¬ 
τρων αυτών η κυκλοφορία ρυθμίζεται από στελέχη της 
αρμόδιας Αστυνομικής Αρχής. 

4. Αυτοδίκαιης ανάκλησής της σε περίπτωση μη τή¬ 
ρησης των όρων και των προϋποθέσεων που έχουν τε¬ 
θεί από τους αρμοδίους φορείς καθώς και εκείνων που 
έχουν τεθεί με την απόφαση αυτή. 

5. Μη νομιμοποίησης τυχόν παράνομων ενεργειών. 

6. Παρακολούθησης της ακριβούς εκτέλεσης των 
όρων που έχουν τεθεί με αυτή από τις Αρχές προς τις 
οποίες αυτή αποστέλλεται στο πλαίσιο των αρμοδιο¬ 
τήτων τους. 

7. Να τηρούνται απαρέγκλιτα τα όσα αναγράφονται 
στην Τεχνική Έκθεση του Νικολάίδη Ιωάννη, Διπλ. Αγρ. 
Τοπογράφου Μηχανικού, με τίτλο «ΟΔΟΙ ΑΣΥΡΜΑΤΟΥ- 
ΕΘΝΟΜΑΡΤΥΡΩΝ. ΚΥΚΛΟΦΟΡΙΑΚΗ ΡΥΘΜΙΣΗ - ΣΗΜΑΝ¬ 
ΣΗ» βάσει της οποίας λήφθηκε η εν λόγω απόφαση του 
Δημοτικού Συμβουλίου του Δήμου. 

8. Η τοποθέτηση άλλης, πλην ρυθμιστικής, σήμανσης 
(πληροφοριακή σήμανση ή σήμανση που διευκολύνει 
τη ρύθμιση της κυκλοφορίας και βελτιώνει την οδική 
ασφάλεια) μπορεί να γίνει με ευθύνη του Δήμου σύμ¬ 
φωνα με τις εγκεκριμένες προδιαγραφές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 50132/512 (3) 

Έγκρισης κυκλοφοριακών ρυθμίσεων σύμφω¬ 
να με την υπ' αριθ. 96/2017 απόφαση του Δημο¬ 
τικού Συμβουλίου του Δήμου Αγίου Δημητρίου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τις διατάξεις του ν. 2503/1997 (ΦΕΚ 107/Α7 
30.05.1997) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων γιατηνΤοπική Αυτοδιοίκηση 
και άλλες διατάξεις». 

3. Το ν. 3852/2010 (ΦΕΚ 87/Α707.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

4. Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α711.05.2015) «Εκδημοκρατισμός της Διοίκη¬ 
σης - Καταπολέμηση Γραφειοκρατίας και Ηλεκτρονική 
Διακυβέρνηση. Αποκατάσταση αδικιών και άλλες διατά¬ 
ξεις» όπως συμπληρώθηκε μετις διατάξειςτου άρθρου 24 
του ν. 4368/2016 (ΦΕΚ 21/Α721.02.2016) «Μέτρα για 
την επιτάχυνση του κυβερνητικού έργου και άλλες δι¬ 
ατάξεις». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2502/20.07.2017 


5. Τοάρθρο52τουν.2696/1999(ΦΕΚ57/Α723.03.1999), 
που αφορά στην κύρωση του Κώδικα Οδικής Κυκλοφορί¬ 
ας (ΚΟΚ), όπως αντικαταστάθηκε με το άρθρο 48 παρ. 9 
του ν. 4313/2014 (ΦΕΚ 261/Α /17.12.2014). 

6. Το άρθρο 109 του ν. 2696/1999 (ΦΕΚ 57/Α7 
23.03.1999) περί δημοσίευσης αποφάσεων που εκδί- 
δονται κατ' εξουσιοδότηση των διατάξεων του Κώδικα 
Οδικής Κυκλοφορίας στην Εφημερίδα της Κυβερνήσεως. 

7. Το άρθρο 90 του π.δ. 63/2005 (ΦΕΚ 98/Α722.04.2005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

8. Το π.δ. 135/2010 (ΦΕΚ 228/Α/27.12.2010) «Οργανι¬ 
σμός της Αποκεντρωμένης Διοίκησης Αττικής». 

9. Την υπ' αριθ. 15869/15.05.2017 απόφαση του 
Υπουργού Εσωτερικών (ΦΕΚ 250/Υ.Ο.Δ.Δ./26.05.2017) με 
την οποία ο Σπυρίδων Κοκκινάκης διορίστηκε στη θέση 
του Συντονιστή της Αποκεντρωμένης Διοίκησης Αττικής. 

10. Την υπ' αριθ. πρωτ. οικ. 47601 /17682/08.06.2017 
(ΦΕΚ 2056/Β/14.06.2017, ΑΔΑ: ΩΒΝΔΟΡ1Κ-Θ4Ν) απόφα¬ 
ση του Συντονιστή Αποκεντρωμένης Διοίκησης Αττικής 
περί μεταβίβασης δικαιώματος υπογραφής. 

11 .Το υπ'αριθ. 15109/13.05.2013 έγγραφο της Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

12. Τις υπ'αριθ. 1115/2012,49/2012 και 819/2013 απο¬ 
φάσεις του Συμβουλίου της Επικράτειας. 

13. Την υπ'αριθ. πρωτ. οικ. 47870/39280/10.09.2013 
(ΑΔΑ: ΒΛ9ΛΟΡ1Κ-ΔΞΩ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας 
και λήψης αποφάσεων αναφορικά με τα μέτρα του άρ¬ 
θρου 52Α του ν. 2696/1999» όπως τροποποιήθηκε με 
την υπ'αριθμ. πρωτ. οικ. 22769/12259/19.03.2015 (ΑΔΑ: 
7ΞΦΔΟΡ1Κ-ΙΡΚ) απόφαση του Γ.Γ.Α.Δ.Α. 

14. Το υπ'αριθ. πρωτ. 48823/39998/18.09.2013 έγγρα¬ 
φο του Γ.Γ. Αποκεντρωμένης Διοίκησης Αττικής με θέμα: 
«Διευκρινίσεις - Οδηγίες περί Εγκρίσεων Κυκλοφοριακών 
Ρυθμίσεων οδικών δικτύων στους ΟΤΑ και στους χερσαί¬ 
ους χώρους λιμένων». 

15. Το υπ'αριθ. πρωτ. 26281/9739/05.04.2017 έγγραφο 
της Δ/νσης Διοίκησης της Αποκεντρωμένης Διοίκησης 
Αττικής με το οποίο μας διαβιβάστηκε η νομοτύπως λη- 
φθείσα, όπως αναφέρει η παραπάνω αρμόδια Υπηρεσία, 
υπ' αριθ. 96/2017 απόφαση του Δ.Σ. του Δήμου Αγίου 
Δημητρίου, που αφορά σε κυκλοφοριακές ρυθμίσεις, 
με τα συνημμένα της. 

16. Την Τεχνική Έκθεση του Νικολάίδη Ιωάννη, Διπλ. 
Αγρ. Τοπογράφου Μηχανικού, με τίτλο «ΟΔΟΣ ΣΑΜΟΥ 
(ΑΓΙΟΥ ΔΗΜΗΤΡΙΟΥ - ΧΑΝΙΩΝ ΚΑΙ ΚΑΠΕΤΑΝΑΚΗ - 
ΑΡΓΟΣΤΟΛΙΟΥ). ΟΔΟΣ ΠΑΡΟΥ (ΑΓ. ΚΩΝ/ΝΟΥ ΚΑΙ ΕΛΕ¬ 
ΝΗΣ -ΠΟΝΤΟΥ). ΚΥΚΛΟΦΟΡΙΑΚΗ ΡΥΘΜΙΣΗ - ΣΗΜΑΝ¬ 
ΣΗ» βάσει της οποίας λήφθηκε η υπ'αριθ. 29/2017 από¬ 
φαση της Επιτροπής Ποιότητας Ζωής (ΕΠΟΙΖΩ) για τις 
υπόψη κυκλοφοριακές ρυθμίσεις. 


17. Την υπ'αριθ. 29/2017 απόφαση της ΕΠΟΙΖΩ με την 
οποία εγκρίνονται ομόφωνα οι υπόψη κυκλοφοριακές 
ρυθμίσεις. 

18. Την υπ'αριθ. 96/2017 απόφαση του Δημοτικού 
Συμβουλίου του Δήμου Αγίου Δημητρίου με την οποία 
εγκρίνονται κατάπλειοψηφίαοι υπόψη κυκλοφοριακές 
ρυθμίσεις. 

19. Το γεγονός ότι από την παρούσα απόφαση κυ- 
κλοφοριακών ρυθμίσεων προκαλείται δαπάνη 188,48€ 
(συμπεριλαμβανομένου του ΦΠΑ 24%) εις βάρος του 
προϋπολογισμού του έτους 2017 του Δήμου Αγίου 
Δημητρίου με Κ.Α. 30.7135.03 (πίστωση 70.000,00 €) ο 
οποίος εγκρίθηκε με την υπ' αριθ. 515/2016 απόφαση 
του Δ.Σ. του Δήμου. 

και επειδή: 

Οι προτεινόμενες κυκλοφοριακές ρυθμίσεις συμβάλ¬ 
λουν στη βελτίωση των κυκλοφοριακών συνθηκών της 
περιοχής και αποτελούν μέρος των κυκλοφοριακών 
παρεμβάσεων που είναι απαραίτητο να υλοποιηθούν 
για να προχωρήσει η διαδικασία έγκρισης της λειτουρ¬ 
γίας της Γραμμής 2: «Στ. Ηλιούπολη-Αργοστολίου» της 
Δημοτικής Συγκοινωνίας του Δήμου Αγίου Δημητρίου, 
αποφασίζουμε: 

-Την απαγόρευση της στάσης και της στάθμευσης και 
στις δύο πλευρές της οδού Σάμου στο τμήμα της μεταξύ 
της Λεωφόρου Αγίου Δημητρίου και της οδού Χανίων, 
με εξαίρεση της στάσης της Δημοτικής Συγκοινωνίας η 
οποία θα σημανθεί κατάλληλα. 

- Τη μονοδρόμηση της οδού Σάμου στο τμήμα της 
μεταξύ της οδού Καπετανάκη - Ρεθύμνης και της οδού 
Αργοστολιού με κατεύθυνση κυκλοφορίας από την οδό 
Καπετανάκη - Ρεθύμνης προς την οδό Αργοστολιού με 
παράλληλη απαγόρευση της στάσης και της στάθμευσης 
στην αριστερή, σύμφωνα με την κατεύθυνση κυκλοφο¬ 
ρίας, πλευρά της οδού. 

-Την απαγόρευση της στάσης και της στάθμευσης και 
στις δύο πλευρές της οδού Πάρου στο τμήμα της μεταξύ 
της οδού Αγίου Κωνσταντίνου και Ελένης και της οδού 
Πόντου. 

Η εν λόγω έγκριση χορηγείται με τις εξής προϋποθέ¬ 
σεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά το χρόνο ισχύος των μέ¬ 
τρων αυτών η κυκλοφορία ρυθμίζεται από στελέχη της 
αρμόδιας Αστυνομικής Αρχής. 

4. Αυτοδίκαιης ανάκλησής της σε περίπτωση μη τή¬ 
ρησης των όρων και των προϋποθέσεων που έχουν τε¬ 
θεί από τους αρμοδίους φορείς καθώς και εκείνων που 
έχουν τεθεί με την απόφαση αυτή. 




Τεύχος Β' 2502/20.07.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

5. Μη νομιμοποίησης τυχόν παράνομων ενεργειών. 

6. Παρακολούθησης της ακριβούς εκτέλεσης των 
όρων που έχουν τεθεί με αυτή από τις Αρχές προς τις 
οποίες αυτή αποστέλλεται στο πλαίσιο των αρμοδιο¬ 
τήτων τους. 

7. Να τηρούνται απαρέγκλιτα τα όσα αναγράφονται 
στην Τεχνική Έκθεση του Νικολάίδη Ιωάννη, Διπλ. Αγρ. 
Τοπογράφου Μηχανικού, με τίτλο «ΟΔΟΣ ΣΑΜΟΥ (ΑΓΙΟΥ 
ΔΗΜΗΤΡΙΟΥ - ΧΑΝΙΩΝ ΚΑΙ ΚΑΠΕΤΑΝΑΚΗ - ΑΡΓΟΣΤΟ¬ 
ΛΙΟΥ). ΟΔΟΣ ΠΑΡΟΥ (ΑΓ. ΚΩΝ/ΝΟΥ ΚΑΙ ΕΛΕΝΗΣ - ΠΟ¬ 
ΝΤΟΥ). ΚΥΚΛΟΦΟΡΙΑΚΗ ΡΥΘΜΙΣΗ - ΣΗΜΑΝΣΗ» βάσει 
της οποίας λήφθηκε η εν λόγω απόφαση του Δημοτικού 
Συμβουλίου του Δήμου. 

8. Η τοποθέτηση άλλης, πλην ρυθμιστικής, σήμανσης 
(πληροφοριακή σήμανση ή σήμανση που διευκολύνει 
τη ρύθμιση της κυκλοφορίας και βελτιώνει την οδική 
ασφάλεια) μπορεί να γίνει με ευθύνη του Δήμου σύμ¬ 
φωνα με τις εγκεκριμένες προδιαγραφές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθμ.απόφ. 44/2017 (4) 

Καθορισμός ωραρίων διέλευσης τροχοφόρων 
από το Στενό της Απολλωνίας, το Στενό του Αρ- 
τεμώνα, τις Καμάρες και τη διέλευση οχημάτων 
από το πάρκινγκ του Αντωνίου Μάρκου έως την 
εκκλησία των Ταξιαρχών στο Βαθύ, για τις ανά¬ 
γκες τροφοδοσίας των καταστημάτων. 

ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ ΝΟΤΙΟΥ ΑΙΓΑΙΟΥ 
(Συνεδρίαση 6η/15-5-2017) 

Έχοντας υπόψη: 

1 .Τις διατάξεις του άρθρου 163 του ν. 3852/2010 (ΦΕΚ 
87/τ. Α77-6-2010) «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης», όπως τροποποιήθηκε και ισχύει. 

2. Τις διατάξεις της παρ. 8 του άρθρου 52 του 
ν. 2696/1999 (ΦΕΚ 57/τ. Α723-3-1999) «Κύρωση Κώδι¬ 
κα Οδικής Κυκλοφορίας», όπως αντί καταστάθηκε από 
το άρθρο 48 παρ. 9 του ν. 4313/2014 (ΦΕΚ 261/τ. Α7 
17-12-2014) «Ρυθμίσεις θεμάτων Μεταφορών, Τηλεπι¬ 
κοινωνιών, Δημοσίων Έργων κ.α. διατάξεις». 

3. Τις διατάξεις του π.δ. 130/2010 (ΦΕΚ 223/τ.Α/27-12- 
2010) «Οργανισμός της Περιφέρειας Νοτίου Αιγαίου» 
όπως τροποποιήθηκε με τις υπ' αριθ. 49947/22-7-2015 
(ΦΕΚ 1666/τ. Β710-8-2015) και 92066/27-12-2016 (ΦΕΚ 
4343/τ. Β730-12-2016) αποφάσεις του ασκούντο καθή¬ 
κοντα Γενικού Γραμματέα Αποκεντρωμένης Διοίκησης 
Αιγαίου. 

4. Την αριθ. 91/2011 (ΦΕΚ 2548/τ. Β719-9-2012) από¬ 
φαση του Περιφερειακού Συμβουλίου Νοτίου Αιγαίου 
«Κανονισμός Λειτουργίας Περιφερειακού Συμβουλίου 
Νοτίου Αιγαίου». 


5. Την αριθ. 27/2017 απόφαση του Δημοτικού Συμβου¬ 
λίου Σίφνου. 

6. Την επί του θέματος εισήγηση του αρμοδίου Επάρ- 
χου Μήλου. 

7. Το γεγονός ότι από τις διατάξεις της παρούσας από¬ 
φασης δεν προκύπτει δαπάνη στον προϋπολογισμό της 
Περιφέρειας Νοτίου Αιγαίου, αποφασίζει: 

Τον καθορισμό ωραρίων διέλευσης τροχοφόρων για 
την τροφοδοσία καταστημάτων όπως αυτά αποτυπώ- 
νονται στην απόφαση 27 του Δημοτικού Συμβουλίου 
Σίφνου και συγκεκριμένα: 

Για το Στενό της Απολλωνίας 

Για το διάστημα έως 30 Σεπτεμβρίου 2017, η διέλευση 
των τροχοφόρων επιτρέπεται μόνο για τον ανεφοδιασμό 
των καταστημάτων τις ώρες 07:00-10:00 και 14:00-16:00. 

Γ ια το Στενό του Αρτεμώνα 

Γ ια το διάστημα έως 30 Σεπτεμβρίου 2017, η διέλευση 
των τροχοφόρων επιτρέπεται μόνο για φορτοεκφόρ¬ 
τωση και τροφοδοσία καταστημάτων από 06:00-18:00. 

Για τις Καμάρες. 

Για το διάστημα έως 30 Σεπτεμβρίου 2017, επιτρέπεται 
η διέλευση των οχημάτων, προκειμένου να καλύπτονται 
οι ανάγκες τροφοδοσίας των καταστημάτων, τις ώρες 
07:00-10:00 και 18:00-19:00. 

Για το Βαθύ 

Για το διάστημα έως 30 Σεπτεμβρίου 2017, επιτρέπεται 
η διέλευση των οχημάτων για τις ανάγκες τροφοδοσί¬ 
ας των καταστημάτων, από το πάρκινγκ του Αντωνίου 
Μάρκου έως την εκκλησία των Ταξιαρχών τις ώρες 07:00- 
10:00 και 12:00-02:00 το βράδυ. Κατά τις βραδινές ώρες 
η διέλευση των τροχοφόρων επιτρέπεται μόνο για τη 
μεταφορά και τροφοδοσία των καταστημάτων με ευ¬ 
παθή προϊόντα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΜΠΙΖΑΣ 


Αριθμ. αποφ. 189 (5) 

Καθιέρωση υπερωριακής εργασίας κατά τις απο¬ 
γευματινές ώρες, τις Κυριακές και εξαιρέσιμες ημέ¬ 
ρες ή τις νυχτερινές ώρες μόνιμων υπαλλήλων και 
υπαλλήλων αορίστου χρόνου του Ν.Π. «Κέντρο 
Κοινωνικής Προστασίας, Αλληλεγγύης, Αθλητι¬ 
σμού, Παιδείας και Προσχολικής Αγωγής Δήμου 
Βέροιας», για το Β' εξάμηνο του έτους 2017. 

Ο ΠΡΟΕΔΡΟΣ ΤΟΥ ΚΕΝΤΡΟΥ ΚΟΙΝΩΝΙΚΗΣ 
ΠΡΟΣΤΑΣΙΑΣ, ΑΛΛΗΛΕΓΓΥΗΣ, ΑΘΛΗΤΙΣΜΟΥ, 
ΠΑΙΔΕΙΑΣ ΚΑΙ ΠΡΟΣΧΟΛΙΚΗΣ ΑΓΩΓΗΣ 
ΔΗΜΟΥ ΒΕΡΟΙΑΣ 

Έχοντας υπόψη: 

1. Τις διατάξεις του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (ΦΕΚ 87/τ. Α77-6-2010). 

2. Τις διατάξεις του άρθρου 36, της παρ. 2 του άρθρου 
48, των παρ. 1 και 4 του άρθρου 49 και του άρθρου 176 
του ν. 3584/2007 (ΦΕΚ 143/Α728-6-2007). 

3. Τις διατάξεις του άρθρου 20 του ν. 4354/2015. 

4. Την αριθ. 305/2016 απόφαση του Διοικητικού Συμ¬ 
βουλίου του νομικού προσώπου «Κέντρο Κοινωνικής 
Προστασίας Αλληλεγγύης Αθλητισμού Παιδείας και Προ- 
σχολικής Αγωγής Δήμου Βέροιας», με την οποία εγκρίνε- 
ται η παράταση ωραρίου των κλειστών γυμναστηρίων 
του Ν.Π. και η έγκριση λειτουργίας κατά τις Κυριακές - 
αργίες και εξαιρέσιμες ημέρες. 

5. Την αριθ. πρωτ. 13505/23-12-2016 απόφαση του 
Γενικού Γραμματέα Αποκεντρωμένης Διοίκησης Μακε¬ 
δονίας - Θράκης «Καθιέρωση ωραρίου λειτουργίας κατά 
τις Κυριακές - αργίες και εξαιρέσιμες ημέρες και έγκριση 
παράτασης του απογευματινού ωραρίου λειτουργίας 
των αθλητικών εγκαταστάσεων του νομικού προσώπου 
«Κέντρο Κοινωνικής Προστασίας Αλληλεγγύης Αθλητι¬ 
σμού Παιδείας και Προσχολικής Αγωγής Δήμου Βέροιας» 
(ΦΕΚ 4568/τ. Β730-12-2016). 

6. Τηνπαρ. 2 του άρθρου 20 του ν. 4354/2015, σύμφω¬ 
να με το οποίο οι ώρες απασχόλησης καθ' υπέρβαση του 
υποχρεωτικού ωραρίου ορίζονται ανά εξάμηνο, χωρίς 
να υπάρχει η δυνατότητα αυξομείωσης μεταξύ των δυο 
(2) εξαμήνων μέσα στο έτος ως εξής: 

Για απογευματινή υπερωριακή εργασία μέχρι 120 
ώρες, ανά υπάλληλο. Την υπερωριακή εργασία κατά 
τις νυχτερινές ώρες καθημερινά και κατά τις Κυριακές 
και εξαιρέσιμες ημέρες, μέχρι ενενήντα έξι (96) ώρες 
το εξάμηνο ανά υπάλληλο, για τις νυκτερινές και μέχρι 
ενενήντα έξι (96) ώρες το εξάμηνο ανά υπάλληλο, για τις 
Κυριακές και εξαιρέσιμες ημέρες, με την προβλεπόμε- 
νη από το Νόμο αποζημίωση, για την κάλυψη των προ¬ 
μνημονευμένων υπηρεσιακών αναγκών του Νομικού 
Προσώπου. 

7. Τις εποχικές έκτακτες και επείγουσες υπηρεσιακές 
ανάγκες που δημιουργούνται κατά το Β' Εξάμηνο του 
έτους 2017, οι οποίες επιβάλλουν την απασχόληση προ¬ 
σωπικού πέραν του κανονικού ωραρίου εργασίας, όπως: 

α) Μεγάλη έλλειψη προσωπικού: ο αριθμός των τα¬ 
κτικών υπαλλήλων που υπηρετεί στο ανωτέρω Τμήμα 
ανέρχεται σε (5) πέντε άτομα, αριθμός μη επαρκής 
για την κάλυψη του καθιερωμένου ωραρίου των (3) 
τριών Γυμναστηρίων (καθημερινές από 07:00 π.μ. έως 
23:00 μ.μ.), όπως προβλέπεται από τον Πρότυπο Κανο¬ 
νισμό Λειτουργίας Δημοτικών Γυμναστηρίων. 

β) Ανάγκη κάλυψης φύλαξης των Αθλητικών εγκατα¬ 
στάσεων και της υλικοτεχνικής υποδομής τους: οι αυξη¬ 
μένες ανάγκες εξυπηρέτησης μεγαλύτερου αριθμού, σε 
σχέση με άλλες χρονιές, αθλούμενου κοινού δημοτών 
Βέροιας, κατά την πραγματοποίηση αθλητικών προπο¬ 
νήσεων, είτε μεμονωμένων ατόμων, είτε ομαδικά, με 
την χρήση χώρων και άλλων αθλητικών οργάνων και 
μηχανημάτων, δημιουργούν πρόβλημα επίβλεψης και 
φύλαξης χώρων και υλικοτεχνικής υποδομής, προς απο¬ 
κατάσταση απρόβλεπτων και έκτακτων βλαβών (μηχα¬ 
νημάτων, δίκτυο ηλεκτροφωτισμού κ.ά.). 

γ) Ο διαρκώς αυξανόμενος όγκος εργασίας: με τη αυ¬ 
ξανόμενη συμμετοχή συλλόγων και ομάδων στη χρή¬ 
ση χώρων των γυμναστηρίων, προκαλείται λειτουργική 
αιχμή διεκπεραίωσηςτων υπηρεσιακών αναγκών, όπως 
καθαριότητας, φύλαξης και συντήρησης αυτών. 


δ) Η αποκομιδή μεγάλου όγκου απορριμμάτων: Κατά 
τη διεξαγωγή των αθλητικών διοργανώσεων, αγώνων 
σε Εθνικά πρωταθλήματα ποδοσφαίρου-μπάσκετ και 
χάντπολ, με την συμμετοχή συλλόγων, ομάδων και 
σχολείων, καθώς και κατά τη διάρκεια των αθλητικών 
προγραμμάτων μαζικού αθλητισμού της Γενικής Γραμ¬ 
ματείας Αθλητισμού και του Δήμου Βέροιας, δημιουρ- 
γείται η άμεση ανάγκη εκτέλεσης εκτάκτων εργασιών 
καθαρισμού εσωτερικών και κοινόχρηστων χώρων των 
γυμναστηρίων και γηπέδων, προς αποφυγή κινδύνου 
δημόσιας υγείας. 

ε) Η αντιμετώπιση αναγκών συνδιοργάνωσης αθλητι¬ 
κών εκδηλώσεων: οι οποίες διεξάγονται κατά τις Κυρια¬ 
κές και εξαιρέσιμες και δημιουργείται η άμεση ανάγκη 
οργάνωσης, συντονισμού του προσωπικού, καθώς και 
της επίβλεψης όλου του πλαισίου διεξαγωγής τους, από 
διοικητικούς υπαλλήλους του Τμήματος Αθλητισμού, 
καθώς επίσης και η ανάγκη εγκατάστασης ηλεκτρολο- 
γικής εγκατάστασης και υλικοτεχνικής υποδομής στους 
χώρους διεξαγωγής τους, εντός και εκτός γυμναστηρί¬ 
ων, όπως Δημαρχείο, Πλατεία Εληάς, Αλιάκμονας κ.λπ. 
(οργάνωση χώρου διεξαγωγής με εγκατάσταση μικρο- 
φωνικής, μεταφορά και τοποθέτηση τραπέζιών- καρε- 
κλών-εξοπλισμού κ.ά.). 

ζ) Η αποκατάσταση απρόβλεπτων ζημιών: κατά τη δι¬ 
άρκεια τέλεσης αγώνων, αλλά και προπονήσεων ομάδων 
και μεμονωμένων ατόμων, και από συνήθη ή κακή χρή¬ 
ση, προκαλούνται βλάβες στις ηλεκτρολογικές-μηχανο- 
λογικές και υδραυλικές εγκαταστάσεις, καθώς και σε όρ¬ 
γανα γυμναστηρίων και χρήζει η άμεση αποκατάσταση 
τους από τεχνίτες της υπηρεσίας, για την αντιμετώπιση 
των εκτάκτων προβλημάτων διακοπής της διεξαγωγής 
αγώνων πρωταθλημάτων κ.ά. αθλητικών συναντήσεων. 

η) Η ανάγκη αντιμετώπισης συνεχούς λειτουργίας των 
γυμναστηρίων: με τη λήψη κανονικών, αναρρωτικών ή 
άλλων θεσμοθετημένων αδειών δημιουργείται έκτακτη 
ανάγκη αδυναμίας προγραμματισμού υπηρεσίας του 
προσωπικού, με αποτέλεσμα τον κίνδυνο διακοπής λει¬ 
τουργίας των γυμναστηρίων, αποφασίζουμε: 

Καθιερώνουμε για το Β' εξάμηνο του έτους 2017: 

Την υπερωριακή απασχόληση για το σύνολο του τα¬ 
κτικού προσωπικού (μόνιμοι και Ι.Δ.Α.Χ.) του Τμήματος 
Αθλητισμού, του Κέντρου Κοινωνικής Προστασίας, Αλλη¬ 
λεγγύης, Αθλητισμού, Παιδείας και Προσχολικής Αγωγής 
Δήμου Βέροιας, για πέντε (5) υπαλλήλους, ως εξής: 


Α/Α 

ΚΛΑΔΟΣ - 
ΕΙΔΙΚΟΤΗΤΑ 

ΣΧΕΣΗ ΕΡΓΑΣΙΑΣ 

ΑΡΙΘΜΟΣ 

1 

ΤΕ Διοικητικού - 
Λογιστικού 

ΙΔΑΧ 

1 

2 

ΔΕ Διοικητικού 

ΜΟΝΙΜΟΙ 

1 

3 

ΔΕ Φυλάκων 

ΙΔΑΧ 

1 

4 

ΔΕ Ηλεκτρολόγων 

ΙΔΑΧ 

1 

5 

ΔΕ Δομικών έργων 

ΜΟΝΙΜΟΙ 

1 


Την απογευματινή υπερωριακή εργασία, πέραν του 
ωραρίου εργασίας, μέχρι εκατόν είκοσι (120) ώρες το 
εξάμηνο ανά υπάλληλο, με την προβλεπόμενη από το 

νόμο αποζημίωση, για την κάλυψη των προμνημονευ¬ 
μένων υπηρεσιακών αναγκών του Νομικού Προσώπου. 

Την υπερωριακή εργασία κατά τις νυχτερινές ώρες κα¬ 
θημερινά και κατά τις Κυριακές και εξαιρέσιμες ημέρες, 
μέχρι ενενήντα έξι (96) ώρες το εξάμηνο ανά υπάλληλο, 
για τις νυκτερινές και μέχρι ενενήντα έξι (96) ώρες το 
εξάμηνο ανά υπάλληλο, για τις Κυριακές και εξαιρέσιμες 
ημέρες, με την προβλεπόμενη από το Νόμο αποζημίω¬ 
ση, για την κάλυψη των προμνημονευμένων υπηρεσια¬ 
κών αναγκών του Νομικού Προσώπου. 

Από την απόφαση θα προκληθεί δαπάνη, στο Κέντρο 
Κοινωνικής Προστασίας, Αλληλεγγύης, Αθλητισμού, Παι¬ 
δείας και Προσχολικής Αγωγής Δήμου Βέροιας για το 
Β' εξάμηνο του έτους 2017, για την κάλυψη της οποίας 
έχει προβλεφθεί σχετική πίστωση (Κ.Α. 02.15.6012.001 
ποσό 10.000,00 €, 02.15.6022.01 ποσό 4.000,00 €, 
02.15.6052.003 ποσό 6.500,00 €, 02.15.6051.001 ποσό 
300,00 €,) στον προϋπολογισμό έτους 2017 του Νομικού 
Προσώπου. 

Η κατανομή των ωρών απασχόλησης του προσωπι¬ 
κού, ως ανωτέρω, θα γίνεται κάθε φορά ανάλογα με τις 
ανάγκες της Υπη ρεσίας. 

Μετά την έκδοση και δημοσίευση της ανωτέρω από¬ 
φασης και πριν την πραγματοποίηση υπερωριακής 
απασχόλησης, θα συνταχθεί απόφαση του Προϊσταμέ¬ 
νου του Τμήματος Αθλητισμού, περί συγκρότησης συ¬ 
νεργείου υπερωριακής απασχόλησης, σύμφωνα με τα 
προβλεπόμενα στην αριθμ. 2/37190/0026/21.06.2001 
(ΦΕΚ 915/Β717.07.2001) υπουργική απόφαση, η οποία 
θα αναρτηθεί στη Διαύγεια. 

Η απόφαση αυτή να δημοσιευθεί Εφημερίδα της Κυ- 
βερνήσεως. 

Βέροια, 15 Ιουνίου 2017 
Ο Πρόεδρος 
ΣΤΕΡΓΙΟΣ ΔΙΑΜΑΝΤΗΣ 


Αριθμ. απόφ. 192 (6) 

Καθορισμός υπερωριακής απασχόλησης για την 
τήρηση και σύνταξη των πρακτικών του Διοικητι¬ 
κού Συμβουλίου του Νομικού Προσώπου Κέντρο 
Κοινωνικής Προστασίας, Αλληλεγγύης, Αθλητι¬ 
σμού, Παιδείας και Προσχολικής Αγωγής Δήμου 
Βέροιας για το Β' εξάμηνο 2017. 

Ο ΠΡΟΕΔΡΟΣ ΤΟΥ ΚΕΝΤΡΟΥ ΚΟΙΝΩΝΙΚΗΣ 
ΠΡΟΣΤΑΣΙΑΣ, ΑΛΛΗΛΕΓΓΥΗΣ, ΑΘΛΗΤΙΣΜΟΥ, 
ΠΑΙΔΕΙΑΣ ΚΑΙ ΠΡΟΣΧΟΛΙΚΗΣ ΑΓΩΓΗΣ 
ΔΗΜΟΥ ΒΕΡΟΙΑΣ 

Έχοντας υπόψη: 

1. Τις διατάξεις του άρθρου 58 του ν. 3852/2010 
(ΦΕΚ 87Α') «Πρόγραμμα Καλλικράτης». 


2. Τις διατάξεις των άρθρων 48 και 49 του ν. 3584/2007 
«Κύρωση του Κώδικα Κατάστασης Δημοτικών και Κοινο¬ 
τικών Υπαλλήλων». 

3. Τις διατάξεις του άρθρου 20 του ν. 4354/2015. 

4. Την αναγκαιότητα καθιέρωσης απογευματινής υπε- 
ρωριακής εργασίας με αμοιβή για τον υπάλληλο του 
Νομικού Προσώπου που θα εργαστεί, καθ' υπέρβαση 
του υποχρεωτικού ωραρίου, για την τήρηση και σύντα¬ 
ξη των πρακτικών Β' εξαμήνου 2017 του Διοικητικού 
Συμβουλίου του Νομικού Προσώπου Κέντρο Κοινωνι¬ 
κής Προστασίας, Αλληλεγγύης, Αθλητισμού, Παιδείας 
και Προσχολικής Αγωγής Δήμου Βέροιας. 

5. Ότι στον προϋπολογισμό οικονομικού έτους 2017 
του Νομικού Προσώπου, έχει προβλεφθεί σχετική πίστω¬ 
ση στους Κ.Α. 02.15.6012.001 ποσό 10.000,00 €, «Απο¬ 
ζημίωση υπερωριακής εργασίας και λοιπές πρόσθετες 
αμοιβές» και Κ.Α. 02.15.6051.005 ποσό 2.000,00 € «Ερ- 
γοδοτικές εισφορές προσωπικού με σύμβαση δημοσίου 
δικαίου», αποφασίζουμε: 

Την καθιέρωση για το Β' εξάμηνο του έτους 2017 απο¬ 
γευματινής υπερωριακής εργασίας, με αμοιβή έως 120 
ώρες για τον τακτικό υπάλληλο που θα εργαστεί, καθ' 
υπέρβαση του υποχρεωτικού ωραρίου για την τήρηση 
και σύνταξη των πρακτικών Β' εξαμήνου 2017 του Δι¬ 
οικητικού Συμβουλίου του Νομικού Προσώπου Κέντρο 
Κοινωνικής Προστασίας, Αλληλεγγύης, Αθλητισμού, Παι¬ 
δείας και Προσχολικής Αγωγής Δήμου Βέροιας. 

Από τις διατάξεις της παρούσας απόφασης θα προκλη¬ 
θεί δαπάνη στο Κέντρο Κοινωνικής Προστασίας, Αλλη¬ 
λεγγύης, Αθλητισμού, Παιδείας και Προσχολικής Αγωγής 
Δήμου Βέροιας για το Β' εξάμηνο του έτους 2017, και θα 
καλυφθεί σε βάροςτων Κ.Α. 02.15.6012.001, «Αποζημίωση 
υπερωριακής εργασίας και λοιπές πρόσθετες αμοιβές» και 
Κ.Α. 02.15.6051.005 «Εργοδοτικές εισφορές προσωπικού 
με σύμβαση δημοσίου δικαίου»του προϋπολογισμού οι¬ 
κονομικού έτους 2017 του Νομικού Προσώπου. 

Η απόφαση αυτή να δημοσιευθεί Εφημερίδα της Κυ- 
βερνήσεως. 

Βέροια, 15 Ιουνίου 2017 
Ο Πρόεδρος 
ΣΤΕΡΓΙΟΣ ΔΙΑΜΑΝΤΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























